《题宝泉轩》
南北朝·王寂

野人强冠襟，任事多脱略。官府逃喧卑，僧窗憩寂寞。

高情渺层云，逸兴发幽壑。山色为谁来，秋光无处著。

颓红挂浮图，涨碧分略彴。天共水相合，风催雨欲作。

渔歌散汀洲，春相隔篱落。属玉破微茫，斜书洒寥廓。

幽欢殊未阑，归兴辄作恶。后会定何时，期以辛丁约。

作者简介：王寂（1128～1194）金代文学家。字元老，号拙轩，蓟州玉田（今河北玉田）人。德三年进士，历仕太原祁县令、真定少尹兼河北西路兵马副都总管。大定二十六年，因救灾之事蒙冤，被贬蔡州防御使，后以中都路转运使致仕。卒谥文肃。工诗文，诗境清刻镵露，古文博大疏畅，著有《拙轩集》。